ข้อบังคับการประปานครหลวงข้อบังคับการประปานครหลวงฉบับที่ ๑๖ว่าด้วยระเบียบการพัสดุพ.ศ. ๒๕๑๕(แก้ไขเพิ่มเติมครั้งที่ ๑) [๑] โดยที่เห็นเป็นการสมควรปรับปรุงแก้ไขข้อบังคับการประปานครหลวงว่าด้วยระเบียบการพัสดุ คณะกรรมการ การประปานครหลวง อาศัยอำนาจตามความในมาตรา ๒๔แห่งพระราชบัญญัติการประปานครหลวง พ.ศ.๒๕๑๐ วางข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับการประปานครหลวงฉบับที่ ๑๖ ว่าด้วยระเบียบการพัสดุพ.ศ.๒๕๑๕ (แก้ไขเพิ่มเติมครั้งที่ ๑)ข้อ ๒ให้ยกเลิกความในข้อ ๑๗ และ ๑๘ แห่งข้อบังคับการประปานครหลวง ฉบับที่ ๔ ว่าด้วยระเบียบการพัสดุพ.ศ.๒๕๑๑ และให้ใช้ความต่อไปนี้แทนข้อ ๑๗อำนาจในการสั่งซื้อโดยวิธีสามัญและโดยวิธีประกวดราคา แบ่งออกเป็นดังนี้(๑) การซื้อพัสดุคราวหนึ่ง ซึ่งมีราคาไม่เกิน ๑๐,๐๐๐ บาท ให้หัวหน้ากองจัดซื้อและพัสดุหรือหัวหน้ากองที่ผู้ว่าการมอบหมาย เป็นผู้อนุญาต(๒) การซื้อพัสดุคราวหนึ่งซึ่งมีราคาเกินกว่า ๑๐,๐๐๐ บาท แต่ไม่เกิน ๑๐๐,๐๐๐ บาท ให้ผู้อำนวยการฝ่ายธุรการหรือผู้อำนวยการฝ่ายที่ผู้ว่าการมอบหมาย เป็นผู้อนุญาต(๓) การซื้อพัสดุคราวหนึ่งซึ่งมีราคาเกินกว่า ๑๐๐,๐๐๐ บาท แต่ไม่เกิน ๕๐๐,๐๐๐ บาท ให้รองผู้ว่าการที่ผู้ว่าการมอบหมายเป็นผู้อนุญาต(๔) การซื้อพัสดุคราวหนึ่งซึ่งมีราคาเกินกว่า ๕๐๐,๐๐๐ บาท แต่ไม่เกิน ๑,๐๐๐,๐๐๐ บาท ให้ผู้ว่าการ เป็นผู้อนุญาต(๕) การซื้อพัสดุคราวหนึ่งซึ่งมีราคาเกินกว่า ๑,๐๐๐,๐๐๐ บาท แต่ไม่เกิน ๒,๐๐๐,๐๐๐ บาท ให้ประธานกรรมการการประปานครหลวง เป็นผู้อนุญาต(๖) การซื้อพัสดุคราวหนึ่ง ซึ่งมีราคาเกินกว่า ๒,๐๐๐,๐๐๐บาท ให้คณะกรรมการ การประปานครหลวง เป็นผู้อนุญาต(๗) ในกรณีจำเป็นเร่งด่วนซึ่งไม่อาจขออนุญาตจากผู้มีอำนาจอนุญาตการสั่งซื้อพัสดุได้ก่อนและพัสดุนั้นมีราคาไม่เกิน ๑,๐๐๐ บาท ให้หัวหน้าหน่วยงานระดับแผนกหรือเทียบเท่าขึ้นไปซื้อพัสดุนั้นโดยวิธีสามัญถามราคาได้ก่อนและเมื่อซื้อแล้วต้องรายงานให้ผู้มีอำนาจสั่งซื้อทราบพร้อมด้วยเหตุผลความจำเป็นโดยมิชักช้าข้อ ๑๘อำนาจในการสั่งซื้อโดยวิธีพิเศษ แบ่งออกเป็นดังนี้(๑) การซื้อพัสดุคราวหนึ่ง ซึ่งมีราคาไม่เกิน ๕๐,๐๐๐ บาท ให้ผู้อำนวยการฝ่ายธุรการหรือผู้อำนวยการฝ่ายที่ผู้ว่าการมอบหมาย เป็นผู้อนุญาต(๒) การซื้อพัสดุคราวหนึ่งซึ่งมีราคาเกินกว่า ๕๐,๐๐๐ บาท แต่ไม่เกิน ๒๕๐,๐๐๐ บาทให้รองผู้ว่าการที่ผู้ว่าการมอบหมาย เป็นผู้อนุญาต(๓) การซื้อพัสดุคราวหนึ่ง ซึ่งมีราคาเกินกว่า๒๕๐,๐๐๐ บาท แต่ไม่เกิน ๕๐๐,๐๐๐ บาท ให้ผู้ว่าการ เป็นผู้อนุญาต(๔) การซื้อพัสดุคราวหนึ่งซึ่งมีราคาเกินกว่า ๕๐๐,๐๐๐ บาท แต่ไม่เกิน ๑,๐๐๐,๐๐๐ บาทให้ประธานกรรมการการประปานครหลวง เป็นผู้อนุญาต(๕) การซื้อพัสดุคราวหนึ่ง ซึ่งมีราคาเกินกว่า ๑,๐๐๐,๐๐๐ บาทให้คณะกรรมการ การประปานครหลวง เป็นผู้อนุญาตข้อ ๓ให้ยกเลิกความในข้อ ๒๒ แห่งข้อบังคับ การประปานครหลวง ฉบับที่ ๔ว่าด้วยระเบียบการพัสดุ พ.ศ. ๒๕๑๑ และให้ใช้ความต่อไปนี้แทนข้อ ๒๒กรรมการรับซองประกวดราคา กรรมการเปิดซองประกวดราคา กรรมการตรวจรับสิ่งของและกรรมการดำเนินการตกลงกับห้างร้านโดยวิธีพิเศษคณะหนึ่ง ๆให้ประกอบด้วยกรรมการอย่างน้อย ๓ คน และเป็นพนักงานตั้งแต่ชั้นประจำแผนกหรือเทียบเท่าขึ้นไปถ้าเป็นการซื้อพัสดุโดยวิธีสามัญถามราคาหรือการซื้อในกรณีจำเป็นเร่งด่วนตามความในข้อ ๗ (๑) หรือข้อ ๑๗ (๗) ในข้อบังคับนี้ ให้ลดจำนวนกรรมการตรวจรับพัสดุลงเหลืออย่างน้อย๒ คนในการประกวดราคารายหนึ่งรายใดห้ามตั้งบุคคลเดียวกันเป็นกรรมการ ทั้งในคณะกรรมการรับซองประกวดราคาและคณะกรรมการเปิดซองประกวดราคา ในการตั้งกรรมการตรวจรับสิ่งของห้ามตั้งผู้ซื้อโดยตรง และเป็นบุคคลคนเดียวกันกับที่เป็นกรรมการเปิดซองประกวดราคาในคณะกรรมการเปิดซองประกวดราคาก็ดีคณะกรรมการตรวจรับสิ่งของก็ดี ควรให้ผู้ทรงคุณวุฒิหรือผู้ชำนาญในการใช้สิ่งของนั้นเข้าร่วมด้วยอย่างน้อย๑ คนกรรมการดังกล่าวในข้อนี้ต้องมีจำนวนไม่ต่ำกว่ากึ่งหนึ่งของจำนวนทั้งหมดจึงจะดำเนินการตามที่กำหนดไว้ได้หากกรรมการคนใดจะปฏิบัติงานตามที่ได้รับแต่งตั้งไม่ได้จะมอบหมายให้พนักงานผู้หนึ่งผู้ใดปฏิบัติแทนตนก็ได้ แต่ทั้งนี้ห้ามตั้งให้บุคคลคนเดียวกันเป็นผู้แทนของกรรมการแต่ละคน การตั้งผู้แทนให้กระทำเป็นหนังสือและให้รายงานผู้ว่าการการประปานครหลวง เสียก่อนข้อ ๔ให้ใช้ข้อบังคับนี้ ตั้งแต่วันที่ ๒๔ สิงหาคม ๒๕๑๕ เป็นต้นไปให้ไว้ ณ วันที่ ๓๑ สิงหาคม ๒๕๑๕พ่วง สุวรรณรัฐปลัดกระทรวงมหาดไทย ผู้ใช้อำนาจของรัฐมนตรีว่าการกระทรวงมหาดไทยประธานกรรมการ การประปานครหลวงสุกัญญา/ผู้จัดทำ๑๑ มกราคม ๒๕๔๙สุเมธ/ปรับปรุง๒๐ กรกฎาคม ๒๕๕๘[๑] ราชกิจจานุเบกษา เล่ม ๘๙/ตอนที่ ๑๔๘/ฉบับพิเศษ หน้า ๑๙/๒ตุลาคม ๒๕๑๕